b"\n_START_ARTICLE_\nCal F\xc3\xa8lix (Montmajor)\n_START_SECTION_\nHist\xc3\xb2ria\n_START_PARAGRAPH_\nLa Torre de Can F\xc3\xa8lix \xc3\xa9s un testimoni del poblament a la baixa edat mitjana al peu de la riera de Navel, un lloc emboscat, fer\xc3\xa9stec i d'un id\xc3\xadl\xc2\xb7lic paisatge, al peu del cam\xc3\xad ral que de Serrateix, passant per sant Vicen\xc3\xa7 de Navel, anava a Cardona. Prop de la riera de Navel hi ha vestigis de gran quantitat de molins (un dels m\xc3\xa9s interessant \xc3\xa9s el Mol\xc3\xad de Navel), un dels quals \xc3\xa9s a tocar la casa de Can F\xc3\xa8lix. La casa de Can F\xc3\xa8lix, coneguda tamb\xc3\xa9 amb el nom del Mol\xc3\xad de Querol, presenta al peu de la massissa torre les restes d'un antic mol\xc3\xad medieval, possiblement com el molinet de Navel, propietat del Monestir de Santa Maria de Serrateix."